ועדת מוגנות הוקמה מתוך זיהוי הצורך בטיפול ראוי באירועי פגיעה והיא פועלת על מנת לדאוג לכך ש:

* הקהילה תהיה מקום שבו יוכלו חבריה למצוא שלווה ומוגנות.
* כל אחד מבני הקהילה יראה את עצמו מחויב למוגנות של בני הקהילה האחרים – ילדים, נשים וגברים, מתוך ערבות הדדית ואחריות קהילתית.
* הקהילה תראה את עצמה מחויבת לטיפול מיטבי בפגיעות מיניות בתוכה.

את הועדה מלווים כמה קווי יסוד:

* הועדה לא מהווה בשום מקרה תחליף להוראת החוק.
* הועדה עובדת בשיתוף פעולה מלא עם הרשויות ומחלקות הרווחה ורואה את עצמה נדבך נוסף ומשלים לטיפול באירוע.
* הועדה תשתדל בעיקר לפעול לפי ההיבט הרחב, המתייחס לציבוריות היישוב ומתוך זה בבואה לטפל באירוע, יילקחו בחשבון הן הפרט והן הכלל.
* הועדה לא מהווה תחליף לאחריות ההורית בשמירה על ילדיהם וחינוכם לזהירות ואינה משמשת שומר רשות הרבים.
* הועדה מעוררת את כל תושבי הישוב **לא** לראות במרחב הציבורי מרחב מוגן – מרחב שכביכול משחרר מאחריות - ולחיות את חיינו הפרטיים והציבוריים מתוך תפיסה זאת.

תפקידי הועדה:

* להוות כתובת לפניות התושבים (מבוגרים וילדים) לדיווח על אירוע פגיעה או הטרדה או קיום חשש להתרחשות כזו.
* הפעלת תוכנית מוגנות שמשמעותה הפסקת הפגיעה באופן מיידי ככל שניתן.
* להוות כתובת **למתלוננ/ת נפגע/ת** –כולל הקשבה, תמיכה מקצועית וליווי אישי.
* להוות כתובת **לפוגע/ת** –כולל הקשבה, תמיכה מקצועית וליווי אישי.
* להפנות לטיפול בהתאם לבחירת ולהחלטת הנפגע/ת.ובהתיעצות עם גורמים מקצועיים
* לוודא שהפוגע מטופל ברווחה והוא ומשפחתו משתפים פעולה באופן משמעותי עם התוכנית הטיפולית שנקבעה להם.
* לשמור על כבוד **הנפגע/ת והפוגע/ת** תוך שמירה על סודיות וצנעת הפרט (ערוב מינימום גורמים).
* להוות כתובת למעגלי נפגעים נוספים: משפחה, חברים.
* להוות כתובת להיוועצות ושיתוף.

חברי הועדה: